14 



Sterna macnira Naum. 

 Kystterne, Havterne. Østgrl. Imerkutalak. 



Ternen yngler ret almindelig omkring ved Angmagsalik; 

 friske Æg ere bragte 28 Juni 1908, noget rugede Æg 4 Juli 1908 

 og 5 Juli 1905. 



Lestris longicauda Vieill. 

 Lille Kjove. 



21 September 1905 modtog Petersen en fra en Grønlænder; 

 den var skudt ved Mundingen af Tasiusak. Det er første Gang, 

 Arten er truffet ved Angmagsalik, medens den længere nordpaa 

 ved Franz Josefsfjord og Scoresbysund yngler almindeligt. 



Cepphiis g ry Ile L. 

 Tejste. Østgrl. Nuerniagak. 



Den yngler ved Angmagsalik og findes Efteraar og Vinter i 

 ret store Flokke, indtil Søen fryser til. At den jævnlig maa 

 findes i betydeligt Tal ses af, ai der 29 Oktober 1902 blev skudt 

 fireogtyve fra Baad i Tasiusak. Et Eksempel paa, hvorledes 

 den kan klare sig, selv om Fjordene ere tilfrosne, beretter 

 Petersen med følgende Ord: 



»Da en Del af vore Naboer igaar (13 Januar 1906) tog over 

 til Sermilik paa Besøg, havde de paa Vejen derover til i en 

 mindre Elvaabning mellem Sermilik og her, altsaa midt i Landet 

 og temmehg højt tiltjælds, set og taget en Tejst, som paa Grund 

 af Overmættelse ikke kunde flyve; da den blev taget, skulde 

 den have været fuldstændig stoppet med Lakseyngel.« — Friske 

 Æg bleve tagne 28 Juni 1908, stærkt rugede 3 Juli 1905. 



Uria arra Pall. 

 Briinnichs Tejste, Kortnæbbet Lomvie. Østgrl. Sarigsek. 



Om den yngler ved Angmagsalik er efter Petersens Opgivelser 

 tvivlsomt, men om Vinteren forekommer den af og til, saalænge 

 Havet ikke er tilfrosset. En enkelt Gang er den optraadt i 

 større Mængde ved Foraarstid, nemlig i Marts 1906. Herom 

 skriver Petersen 15 Marts: »Da der temmelig pludselig er kommet 

 en Del Aabninger i Storisen her udfor, har der ligesaa pludselig 



